
NARVA LINNAVALITSUS

MÄÄRUS

Narva                                                                                                     __.__.____nr ____

Narva Linnavalitsuse 30.04.2008. a määruse nr 521 „Narva linna munitsipaalhuvikooli direktori, direktori asetäitja õppealal ja pedagoogide kvalifikatsiooninõuded“ muutmine
Määrus kehtestatakse huvikooli seaduse § 15 lõike 1 ja Narva Linnavolikogu 17.01.2008. määruse nr 5 „Huvikooli seaduse § 6 lõigetes 1 ja 3, § 7 lõikes 2, § 9 lõikes 5, § 10 lõigetes 4, 5 ja 6, § 11 lõikes 1, § 13 lõikes 1, § 14 lõikes 2 ja lõike 3 punktis 8, § 15 lõikes 1, § 17 lõigetes 1 ja 2, § 22 lõikes 22 ja pedagoogide atesteerimise tingimuste ja korra § 4 lõike 1 punktis 1 kooli pidaja pädevusse antud ülesannete lahendamise delegeerimine Narva Linnavalitsusele“ § 1 alusel
§ 1. Narva Linnavalitsuse 30.04.2008.a. määruses nr 521 „Narva linna munitsipaalhuvikooli direktori, direktori asetäitja õppealal ja pedagoogide kvalifikatsiooninõuded“ tehakse järgmised muudatused:

(1) Määruse § 3 muudetakse ja sõnastatakse järgnevas redaktsioonis:
„§ 3. Huvikooli direktori kvalifikatsiooninõuded on kõrgharidus ja juhtimiskompetentsid.“
(2) Määruse § 4 muudetakse ja sõnastatakse järgnevas redaktsioonis:
„§ 4. Huvikooli direktori asetäitja õppealal kvalifikatsiooninõuded on kõrgharidus ja pedagoogilised kompetentsid.“

§ 2. Määrus jõustub seadusega sätestatud korras.
Katri Raik
Linnapea





Üllar Kaljuste
Linnasekretär

Narva Linnavalitsus

Peetri 5 


07.08.2023
20308 NARVA                                                                             
Õ I E N D

Määrus kehtestatakse huvikooli seaduse § 15 lõike 1 ja Narva Linnavolikogu 17.01.2008. määruse nr 5 „Huvikooli seaduse § 6 lõigetes 1 ja 3, § 7 lõikes 2, § 9 lõikes 5, § 10 lõigetes 4, 5 ja 6, § 11 lõikes 1, § 13 lõikes 1, § 14 lõikes 2 ja lõike 3 punktis 8, § 15 lõikes 1, § 17 lõigetes 1 ja 2, § 22 lõikes 22 ja pedagoogide atesteerimise tingimuste ja korra § 4 lõike 1 punktis 1 kooli pidaja pädevusse antud ülesannete lahendamise delegeerimine Narva Linnavalitsusele“ § 1 alusel
Narva Linnavalitsuse 30. aprilli 2008. a määrusega nr 521 „Narva linna munitsipaalhuvikooli direktori, direktori asetäitja õppealal ja pedagoogide kvalifikatsiooninõuded“ on kehtestatud muu hulgas Narva linna munitsipaalhuvikoolide direktorite ja direktorite asetäitjate õppealal kvalifikatsiooninõudeid. Määruse muutmisega kaasajastatakse huvikoolide juhtide kvalifikatsiooninõudeid.
Huvikooli direktori uued kvalifikatsiooninõuded on kõrgharidus ja juhtimiskompetentsid (organisatsiooni arengu juhtimine, õpikeskkonna kujundamine, personalijuhtimine, ressursside juhtimine, enesejuhtimine). Huvikooli direktori asetäitja õppealal kvalifikatsiooninõuded on kõrgharidus ja pedagoogilised kompetentsid (õpi- ja õpetamistegevuse kavandamine, õpikeskkonna kujundamine, õppimise ja arengu toetamine, refleksioon ja professionaalne enesearendamine, nõustamine).

